Brittney Griner
Brittney Yevette Griner (talaffuzi: Brittni Ivette Greyner 1990-yil 18-oktabr Hyuston, Texas, AQSh) — amerikalik professional basketbolchi, Rossiyaning „Yekaterinburg UTKM“ klubida aʼzosii. 2012-yilda „Baylor Beers“ jamoasi tarkibida Milliy Talabalar Sporti Assotsiatsiyasi (NCAA) chempionligini qoʻlga kiritadi va ushbu basketbol turnirida eng koʻzga koʻringan oʻyinchiga aylanadi. 2014-yilda „Pheonix Mercury“ jamoasi tarkibida ayollar MBAsi chempioni boʻldi. Ayollar kolleji basketbolida uchta asosiy sovrin boʻlmish: Jeyms Neysmit mukofoti, Margaret Veyd kubogi va Jon Vuden nomidagi mukofot gʻolibi hisoblanadi. AQSh terma jamoasi bilan 2014-yil Turkiyadagi Jahon kubogi, 2016-yilgi Rio Olimpiadasi, 2018-yil Ispaniyadagi Jahon kubogi va 2020-yilgi Tokio Olimpiadasida gʻolib chiqqan. 2022-yil fevralida Griner Rossiya bojxonachilari tomonidan qoʻlga olindi. Uning yuklari ichidan bir grammdan kam gashish moyi boʻlgan kartridjlar topiladi va u giyohvand moddalarni saqlash aybi bilan ayblanib hibsga olinadi. U WNBA mavsumlar oraligʻida Rossiya Premer-ligasida oʻynash uchun Rossiyaga kelgan edi. Unga nisbatan sud jarayoni 1-iyul kuni boshlandi va u oʻz aybini tan oldi. 4-avgustda u 9 yilga ozodlikdan mahrum etildi.